ועדת החינוך, התרבות והספורט, כנסת 20, פרוטוקול מספר 592, 2018-03-14 13:45

יעקב מרגי: אני פותח את ישיבת ועדת החינוך, התרבות והספורט.

יעקב מרגי: היום ה-14 במרס 2018, כ"ז באדר התשע"ח.

יעקב מרגי: על סדר היום הצבעה על הרביזיות שהוגשו בסוגיית תקנות המועצה להשכלה גבוהה (חופש פעולה של מוסד להכשרת עובדי חינוך), התשע"ח-2018.

יעקב מרגי: הרביזיה הראשונה, חברת הכנסת מרב מיכאלי.

מרב מיכאלי: תודה רבה אדוני.

מרב מיכאלי: אני רוצה לומר שמפאת הכבוד הרב שיש לי אל אדוני, השתתקתי עת אמרת לי לא אורח חיים דתי, אבל התעמקתי במהלך ההפסקה שניתנה לי ומדובר חד משמעית באורח חיים דתי.

יעקב מרגי: במכללות החינוך של הממלכתי-דתי.

מרב מיכאלי: התקנות האלה הן לא רק נותנות חופש אקדמי אלא הן מדגישות ונותנות אקסטרה ועושות החמרה ולא משאירות מקום לפרשנות.

מרב מיכאלי: זה בדיוק מה שאמרת קודם כי בחוק חופש אקדמי הוא חלקי, זאת אומרת, הוא נוגע בפירוש למינוי מורות ומורים ושיטת הוראה וכולי, אבל החוק לא נוגע לאורח חיים דתי.

יעקב מרגי: לכן את מבקשת דיון חוזר.

מרב מיכאלי: אני רוצה לבטל את התקנות האלה.

יעקב מרגי: תגישי הצעת חוק או שתצליחי ברביזיה.

מרב מיכאלי: אני חושבת שזאת פגיעה.

מרב מיכאלי: רגע, עוד לא אמרתי למה אני מתנגדת לזה.

יעקב מרגי: אמרת.

יעקב מרגי: הסברת.

מרב מיכאלי: לא, לא הסברתי.

מרב מיכאלי: אדוני יותר נבון מרוב הציבור.

יעקב מרגי: לא.

יעקב מרגי: חס ושלום.

יהודה גליק: יש כאן נקודה חשובה שהיא מעלה.

יהודה גליק: האם אורח החיים הדתי שמופיע שם הוא אורח חיים דתי של הבן אדם בביתו או אורח חיים בתוך המוסד.

יהודה גליק: אומרת התקנה שאם יש בן אדם שהוא בבית שלו רואה טלוויזיה בשבת או לא בשבת - -

יעקב מרגי: הכלה שלי לומדת במכללת חמדת הדרום של החינוך הדתי-לאומי שאני חושב שהמנכ"ל שלה או היושב ראש היום הוא הרב יצחק לוי, בטווח שבעה קילומטרים מהגבול, היא מספרת לי על ויכוחים שיש לה עם המרצים שלה.

יעקב מרגי: המרצים שלה, לא כולם דתיים.

יהודה גליק: זה מה שאני אומר.

יהודה גליק: אם מדובר על אורח חיים בתוך המוסד, זה מקובל עלי שמורה לא תבוא עם מכנסיים קצרים אבל אם מדובר על אורח חיים בביתו של הבן אדם, כאן זאת בעיה.

יהודה גליק: סליחה שהפרעתי.

מרב מיכאלי: חד משמעית לענות לחברי יהודה גליק.

מרב מיכאלי: כתוב למשל מינוי מורות ומורים, אז חד משמעית זה מעלה את השאלה ואני כראש מוסד יכולה לומר שאורח חיים דתי הוא קריטריון שנחשב כחופש אקדמי ואני יכולה לא לשכור מישהו שאין לו אורח חיים דתי.

מרב מיכאלי: אותו דבר יחול לגבי תלמידות ותלמידים.

מרב מיכאלי: אם מישהי עשתה ילדים וילדות מחוץ לנישואין למשל - - -

יעקב מרגי: בציונות הדתית לאחרונה זה קורה.

יעקב מרגי: אל תדאגי.

מרב מיכאלי: אני יודעת שזה קורה.

מרב מיכאלי: אם לא היה קורה, לא הייתה לנו בעיה.

יעקב מרגי: היום התפרסמו נתונים סטטיסטיים.

יעקב מרגי: מרב, יש לך חצי דקה כי אני מסיים את הדיון.

מרב מיכאלי: אדוני, אתה פותח פתח לפגיעה אנושה בחופש העיסוק.

יעקב מרגי: מכיר בזה.

מרב מיכאלי: פגיעה חמורה בשוויון.

מרב מיכאלי: אי אפשר לפגוע בחופש העיסוק בתקנות.

מרב מיכאלי: אי אפשר.

יעקב מרגי: היועצת המשפטית של הוועדה הייתה כאן והגנה על כך.

מרב מיכאלי: מי הגן על כך?

מרב מיכאלי: היועצת המשפטית מגנה על כך?

יעקב מרגי: הייתה כאן יועצת משפטית של המועצה להשכלה גבוהה והיא הגישה לנו את התקנות האלה.

מרב מיכאלי: אבל יש כאן יועצת משפטית של הכנסת.

מרב מיכאלי: היועצת המשפטית של הכנסת חושבת שאפשר לפגוע בחופש העיסוק בתקנות?

יעקב מרגי: לשאלה שלך, אני אענה.

יעקב מרגי: אני לא חושש כמוך.

יעקב מרגי: מרב, שמעתי את החשש.

יעקב מרגי: נקודה.

יעקב מרגי: תודה.

מרב מיכאלי: אבל זה לא חשש.

מרב מיכאלי: אני אומרת את זה מפורשות.

יעקב מרגי: תודה, מרב, סיימנו.

מרב מיכאלי: עצם התקנות מהוות פגיעה בחופש העיסוק.

יעקב מרגי: תודה.

יעקב מרגי: סיימנו.

אלעזר שטרן: אני רוצה לשאול כיוון שהזכרת את חמדת הדרום, וכאן יש גם כמובן חופש קידום והכול, האם בחמדת הדרום לפי מה שאנחנו - - -

יעקב מרגי: הם לא כאן כדי להשיב לך.

יעקב מרגי: אם יש לי מידע אישי חינם, אני אתן לך.

אלעזר שטרן: אם לא, אולי אני אגיד לך.

אלעזר שטרן: אישה בלי כיסוי ראש נשואה, האם היא יכולה ללמד שם?

יהודה גליק: מלמדת שם.

יהודה גליק: יש שם.

יעקב מרגי: יש שם.

יעקב מרגי: יש נשואות לומדות או מלמדות בלי כיסוי ראש.

יעקב מרגי: לא רק בלי כיסוי ראש, אלא עוד משהו.

יעקב מרגי: תודה.

מרב מיכאלי: למה אתה לא יכול להוסיף לתקנות?

מרב מיכאלי: אתה יושב ראש הוועדה.

יעקב מרגי: אני לא אוסיף כלום.

יעקב מרגי: אני לא מעוניין להוסיף.

מרב מיכאלי: למה?

יעקב מרגי: אני אענה לך במליאה.

יעקב מרגי: יהיה לנו שם הרבה זמן.

יעקב מרגי: אני קורא אותך לסדר פעם ראשונה.

יהודה גליק: חשוב לכתוב אורח חיים דתי בתוך כתלי המוסד.

יעקב מרגי: תודה.

יעקב מרגי: שמעתי את ההערה שלך.

מרב מיכאלי: אבל למה לא?

יעקב מרגי: הם ישקלו זאת.

יעקב מרגי: אני אעביר להם והם ישקלו זאת.

יעקב מרגי: נרשם.

אלעזר שטרן: מי זה הם?

יעקב מרגי: למל"ג.

יעקב מרגי: אנחנו מצביעים על הרביזיה של חברת הכנסת מרב מיכאלי.

מרב מיכאלי: ביחד.

יעקב מרגי: על כל הרביזיות?

מרב מיכאלי: כן.

יעקב מרגי: תודה רבה לך.

מרב מיכאלי: אדוני, אני רוצה לעזור לך להציל אותך מעצמך.

יעקב מרגי: אני באמצע הצבעה.

מרב מיכאלי: אני רוצה להגיד לפרוטוקול שאתמול נחתם הסכם בקואליציה שכתוב בו שלא יובאו נושאים חדשים של דת ומדינה לרבות מה שכבר נדון בכנסת אבל זה מה שאתם עושים כאן עכשיו.

יעקב מרגי: את לא חברה בקואליציה.

מרב מיכאלי: אני יודעת, אבל אני רוצה שיהיה ברור שזאת הפרה של ההסכם הקואליציוני שעוד לא יבש הדיו עליו.

יעקב מרגי: תודה.

יעקב מרגי: מי בעד הרביזיות?

יעקב מרגי: מי נגד?

יעקב מרגי: בעד – 3

יעקב מרגי: נמנעים - אין

יעקב מרגי: הרביזיות לא התקבלו.

יעקב מרגי: התקנות אושרו ויועברו.

יעקב מרגי: אני אעביר את הדברים שלך.

יעקב מרגי: הבטחתי לך.

יעקב מרגי: תודה.

יעקב מרגי: הישיבה נעולה.